Torvald Lillja

Torvald Woldemar Lillja (24. syyskuuta 1907 Helsinki – 30. syyskuuta 2001 Helsinki) oli suomalainen teollisuusneuvos joka johti ja oli osakkaana useissa trikooalalla toiminessa pienissä ja keskisuurissa yrityksissä. Lillja sai teollisuusneuvoksen arvon 1967. 

Lilljan vanhemmat olivat tekniikan tohtori John L. W. Lillja ja Minnie Lintala. Hän pääsi ylioppilaaksi 1929 ja opiskeli sitten jonkin aikaa Kauppakorkeakoulussa. Lillja aloitti uransa radiotoiminnan parista, hän rakensi itse radioita, oli radioamatööri ja hänellä oli jopa oma musiikkia lähettänyt radioasemakin 1920-luvulla. Vuonna 1929 hän oli mukana perustamassa radioiden tukkumyyntiin erikoistunutta Radiotukku Oy yritystä joka toimi vuoteen 1938 saakka. Varsinaisen uransa Lillja teki kuitenkin tekstiiliteollisuuden parissa. Hän perusti vuonna 1934 neuleita, kankaita ja valmisvaatteita valmistaneen Oy Kutomatuote Ab:n ja sen jälkeen hän oli mukana useissa muissa tekstiilialan yrityksissä. 

Lilljan yrityksiä:
  Oy Kutomotuote Ab, perustettu 1934, nimi vuodesta 1963 Tricol Oy. Valmisti muun muassa naisten trikookäsineitä, baskerilakkeja, sukkia, alusvaatteita sekä myöhemmin kankaita ja puseroita. Lillja myi yhtiön 1963 Suomen Trikoo Oy:lle.
 Kutoma Oy, perustettu 1936, nimi vuodesta 1953 Oy Käsine ja vuodesta 1974 TWL-Tuotanto Oy. Yhtiö osti ja jatkoi vuonna 1984 Oy Glenoit & Lillja Ab:n liiketoimintaa käyytäen uutta nimeä Oy Lillja Pile Ab. Vuonna 1988 yhtiön uudeksi nimeksi tuli Finnpile Oy.
 Toli Oy, perustettu 1942, aluksi kiinteistöyhtiö, aloitti tekoturkisten ja kankaiden valmistuksen Karjaalle siirron jälkeen 1963. Yhtiö purettiin 1984 mutta toiminta jatkui vielä vuoteen 1987 saakka.
 Tekosilkki Oy, perustettu 1945, valmisti säteri- ja sillalankoja ja tapulikuitua. Lillja omisti yhtiöstä puolet.
 Oy Käsine, perustettu 1938, nimi vuodesta 1953 Tricol Oy, valmisti trikookäsineitä. Lillja osti yhtiön 1947 ja myi sen 1963 Suomen Trikoo Oy:lle.
 Oy Glenoit & Lillja Ab, perustettu 1963, valmisti tekoturkiksia pyöröneulemenetelmällä. Oli vuoteen 1974 saakka yhteisyritys amerikkalaisen Glenoit Mills Inc:n kanssa, kunnes Lillja osti amerikkalaisyhtiön osuuden yhtiöstä, yhtiön uudeksi nimeksi tuli 1975 Oy Lillja Pile Ab
 Finnpile Oy, Kutoma Oy:n uusi nimi vuodesta 1988. Siirtyi vuonna 2000 Merita Invest Oy:n omistukseen, teki konkurssin vuonna 2003. Kankaanvalmistus jatkuu nykyisin Icepile Oy:n toimesta.

Lilljan yhtiöt toimivat vuodesta 1943 alkaen Helsingissä Elimäenkatu 30:ssa. Oy Kutomotuote Ab ja Tricol Oy muuttivat vuonna 1960 Inkooseen ja sieltä edelleen 1980 Karjaalle. Oy Glenoit & Lillja Ab:n ja Toli Oy:n tekstiilitehtaat toimivat Karjaalla vuosina 1963-1987. Pile-kankaan valmistus aloitettiin Snappertunaan 1972 rakennetussa suurhallissa jossa valmistus jatkuu edelleen. 

Lilljalla oli useita luottamustehtäviä elinkeinoelämän järjestöissä ja Rotary-järjestössä. Hän harrasti harrasti purjehdusta ja taiteen keräilyä ja hän oli myös yksi Suomen ensimmäisiä radioamatöörejä (OH2NS). Lillja oli mukana perustamssa Teollisuudenharjoittajain Liittoa ja oli liiton johtokunnan jäsenenä. Hän oli Erikoiskutomojen Yhdistyksen puheenjohtajana 1949–1973 ja Tekstiilivaltuuskunnan hallituksen jäsenenä 1946–1973. Vuonna 1968 Lillja perusti lääketieteellistä tutkimusta tukeneen T. W. Lilljan säätiön. Säätiö sulautui vuonna 2019 Suomen Lääketieteen Säätiöön ja Lilljan säätiön varoista muodostettiin T. W. Lilljan nimeä kantava nimikkorahasto.

Lähteet 

Suomalaiset yritysjohtajat
Radioamatöörit
Vuonna 1907 syntyneet
Vuonna 2001 kuolleet